Document ID: /roh_data/filtered/fineweb-2-filterrobots_roh.jsonl.gz/68317

Marcel Bieler daventa il nov president communal da Panaduz. Il politicher senza partida succeda ad Elita Florin-Caluori che ha demissiunà. Quella aveva sustegnì il candidat da l'Allianza dal Center, Rico Caratsch. Quai aveva provocà pulita critica.
Marcel Bieler ha fatg 921 vuschs, ses concurrent Rico Caratsch è vegnì sin 404 vuschs. Singulas vuschs hai dà 14. La participaziun a l'elecziun è stada tar 55,9%, sco la vischnanca communitgescha.
Marcel Bieler è creschì si a Panaduz. En suprastanza è el stà fin ussa responsabel per il ressort furmaziun, cultura e sport. El maina actualmain ina cassa da malsauns. Rico Caratsch è oriund da la Val Müstair e viva dapi 19 onns a Panaduz. Fin uss è el stà responsabel en la suprastanza communala è per il ressort segirtad e sanadad. El lavura tar la Polizia chantunala grischuna.
La novelegida suprastanza communala:
|Nicole Sutter-Riedi||Allianza dal Center||741 vuschs||elegida|
|Martin Gieriet||Partida verdliberala||677 vuschs||elegì|
|Tobias Marty||Allianza dal Center||644 vuschs||elegì|
|Stefan Herger||Allianza dal Center||632 vuschs||elegì|
|Regina Rothenbühler||Partida populara svizra||362 vuschs||betg elegida|
|Marcel Bieler||senza partida||69 vuschs||betg elegì|
|Rico Caratsch||Allianza dal Center||35 vuschs||betg elegì|
|Rico Degiacomi||senza partida||16 vuschs||betg elegì|
|Singulas vuschs||144 vuschs|